Hogyan értelmezhetjük Magyarországon a smart city-t? Milyen fejlődési lépcsők vannak, milyen modellek?
Pukler Gábor, Magyar Telekom

Infokommunikációs megközelítés szerint a Smart City kialakulásának egyik alapvető modellje, amikor szigetszerű innovatív szolgáltatások idővel egy átfogó rendszerré integrálódhatnak, de az önfenntartó  szolgáltatások nem függnek egymástól.
A másik modell szerint az egész város egy „okos alapinfrastuktúrára” épül. A rendszer rengeteg szenzorral „figyeli” a város minden rezdülését, ezt egy adattárházba szervezi és minden intelligens szolgáltatás az adatokból kinyert információkra épül.
Magyarországi viszonylatokat tekintve mindenképp szükség van már létező innovatív alapszolgáltatásokra, amelyek „eltartják” az alapinfrastruktúrát. Ezen szolgáltatásokra kínál megoldást az IKT szektor a városok, települések részére.